Kl 22:00 onsdag aften blev en R4Y vagt overfaldet da han prøvede at tilbageholde to hashrygende formodede brandstiftere på den store byggeplads Løvvangen i Nørresundby. R4Y vagten finder de to personer i barnevognsrummet under en opgang, hvor der var en kraftig lugt af hash. Men da vagten konfronterer de to personer og samtidig er i kontakt med Nordjyllands Politi, så overfalder de ham ved at skubbe vagten 6-7 meter ud gennem et rum til han rammer en betonvæg og får byggeaffald over sig. Det lykkedes den ene gerningsmand at flygte, mens den anden blev tilbageholdt af R4Y-vagten efter tumult indtil Nordjyllands Politi kom frem og anholdte manden. Nordjyllands politi og hundepatruljerne er igang med at følge sporet af den gerningsmand der stak af og som startede overfaldet på R4Y vagten. Efter omstændighederne har vagten det godt, selvom han er meget mærket efter tumulten med de to gerningsmænd.

Referat:
R4Y vagt blev onsdag aften overfaldet under tilbageholdelse af to hashrygende personer på byggepladsen Løvvangen i Nørresundby.